న్యూయార్క్ : అప్పుడప్పుడు అలా జరుగుతుంది. సరదా, సంతోషం ఎక్కువైతే సూక్ష్మాంశాలను గ్రహించడం కష్టమవుతుంది. ఆ విషయాన్ని అమెరికా భావి అధ్యక్షుడు డొనాల్డ్ ట్రంప్ రుజువు చేశారు. తన కుమార్తె ఇవాంకా ట్రంప్ను ప్రశంసిస్తూ ఓ యూజర్ ట్వీట్ చేశారు. దాన్ని డొనాల్డ్ ట్రంప్ చూసి ఉబ్బితబ్బిబ్బయ్యారు. వెంటనే దానిని రీట్వీట్ చేశారు. అయితే ఆ ట్వీట్ చేసిన గుడ్స్టీన్ ఇవాంకా ట్రంప్ ప్రొఫైల్కు బదులు బ్రైటన్కు చెందిన ఇవాంకా మ్యాజిక్ అనే మహిళ ప్రొఫైల్ను ట్యాగ్ చేశారు. దానిని ట్రంప్ గమనించకుండానే రీట్వీట్ చేశారు.మశాచుసెట్స్కు చెందిన యూజర్ లారెన్స్ గుడ్స్టీన్ ఇచ్చిన ట్వీట్లో ‘‘ఇవాంకా ట్రంప్ చాలా గొప్ప వ్యక్తి, చక్కని నడవడికగల సమున్నతమైన మహిళ’’ అని ప్రశంసించారు. ఈ ట్వీట్ను డొనాల్డ్ ట్రంప్ రీట్వీట్ చేశారు. దానికి ఇవాంకా మ్యాజిక్ ప్రొఫైల్ ట్యాగ్ చేసి ఉండటంతో అది తన కుమార్తెకు కాకుండా బ్రైటన్లో ఉంటున్న రీసెర్చర్ ఇవాంకా మ్యాజిక్కు వెళ్ళింది. దీనిని చాలా మంది గమనించారు. సుమారు 4 వేల మంది ట్రంప్ మెసేజ్ను రీట్వీట్ చేశారు. మార్క్ పైగాస్ అనే రచయిత కూడా దీన్ని గమనించాడు. ఆయన ట్రంప్కు జవాబిస్తూ ‘‘ఇంగ్లండ్లోని బ్రైటన్వాసి  ఇవాంకా మ్యాజిక్ చాలా గొప్ప మహిళ. మీరు చెప్పినది నిజమే’’ అని రాశారు. ట్రంప్ నుంచి ట్వీట్ అందుకున్న ఇవాంకా స్పందించలేదు.
neuark : appudappudu alaa jarugutundi. sarada, santosham ekkuvaithe suukshmaamsaalanu grahinchadam kashtamavutundi. aa vishayaanni america bhavi adhyakshudu donald trump rujuvu chesaru. tana kumarte ivanka trumpnu prasamsistuu oo user tweet chesaru. daanni donald trump chusi ubbitabbibbayyaru. ventane daanini reatveet chesaru. ayithe aa tweet chesina gudstein ivanka trump profilku badulu braitanku chendina ivanka magic ane mahila profilnu tag chesaru. daanini trump gamaninchakundaane reatveet chesaru.masachusetsku chendina user larrens gudstein ichina tweetlo ‘‘ivanka trump chala goppa vyakti, chakkani nadavadikagala samunnatamaina mahila’’ ani prasamsinchaaru. ee tweetnu donald trump reatveet chesaru. daaniki ivanka magic profile tag chesi undatamtho adhi tana kumaarteku kakunda braitanlo untunna reserture ivanka myaajikku vellindi. deenini chala mandi gamaninchaaru. sumaru 4 vela mandi trump mesejnu reatveet chesaru. mark paigas ane rachayita kuudaa deenni gamaninchaadu. aayana trumpku javaabistuu ‘‘inglandloni braitanvasi  ivanka magic chala goppa mahila. meeru cheppinadi nijame’’ ani raasaaru. trump nunchi tweet andukunna ivanka spandinchaledu.